title: El Villarecho (Terrient)
text: El Villarecho (El Villarejo en castellano y oficialment) ye un pedanía de Terrient, en la comarca de la Sierra d'Albarracín y en la provincia de Teruel.
  
  Toponimia 
  Lo toponimo Villarecho deriva de Villar con lo sufixo -echo. Devez, la palabra villar deriva de villa y puede estar indicativa de despoblación, de feito en la provincia d'Avila tiene lo significau d'expleitación agraria. En la Sierra d'Albarracín se troba a sobén Villarejo como microtoponimo que indica puestos que estioron suposaus nuclios de población. En la grafía medieval los podemos veyer como Villarejo u Villareio, conoixendo-se la forma Villarecho en las actas de lo proceso de Cortz d'Alcanyiz de 1436 referiu a atro Villarecho de la zona entre Albarracín y Exea d'Albarracín:
  
  Cheografía 
  El Villarecho ye en la part sudueste de lo termin municipal de Terrient en una zona que desaugua enta lo río Cabriuel a traviés de lo suyo afluent rambla de Villarecho. Se plega a El Villarecho baixando enta l'ueste dende lo puerto de Terrient por carretera TE-65. Dende ixe puerto las localidatz mes accesibles son Terrient a lo norte y Toril a lo sud.
  
  Historia 
  En los sieglos XVI y XVII los habitants d'El Villarecho perteneixeban a la categoría de barraños por no vivir en garra aldeya de la Comunidat d'Albarracín y estar consideraus vecins de la ciudad d'Albarracín. Manimenos, por haber de pagar la peita como los aldeyanos y haber-se de recullir esta peita en Terrient y no en la ciudat d'Albarracín apareixen en la documentación como barraños de Terriente.
  
  En 1618 Sebastián de Utienes feba mención d'El Villarecho como una masada:
  
  El Villarecho perteneixió a lo Correchimiento d'Albarracín entre 1711 y 1833. En 1857 figuraba como una aldeya de Terrient.
  
  Puestos d'intrés 
  Ermita de Santa Ana.
  
  Referencias 
  
  Lugars d'a provincia de Teruel
  Lugars de Terrient
  Localidaz d'a diocesi de Teruel y Albarracín en a Sierra d'Albarracín